เมื่อคืนมีเพศสัมพันธ์กับแฟน แต่พอเช้ามามีเลือดออก เลือดมีลักษณะเป็นสีแดงออกน้ำตาล พึ่งเป็นครั้งแรกค่ะ ถือว่าผิดปกติไหมคะ
สวัสดีค่ะ เลือดที่ออกในตอนเช้า ซึ่งเกิดหลังจากมีเพศสัมพันธ์ไปเมื่อคืน น่าจะเป็นเลือดที่เกิดจากการบาดเจ็บของเยื่อบุช่องคลอดจากการมีเพศสัมพันธ์ได้ ซึ่งเลือดที่ออก จะมีปริมาณไม่มาก และจะหยุดไหลได้เองภายในไม่กี่วันค่ะแต่นอกจากนี้แล้ว หากอยู่ในช่วงกึ่งกลางของรอบเดือน อาจเป็นเลือดออกช่วงไข่ตกได้ ซึ่งเลือดที่ออกจะมีปริมาณเพียงเล็กน้อย และออกเพียงแค่ 1 วันดังนั้น หากเลือดที่ออกมีปริมาณไม่มาก และออกเพียงไม่กี่วัน ก็ไม่ได้ถือว่าผิดปกติและอันตรายอะไรค่ะแต่หากมีเลือดออกติดต่อนานหลายวัน หรือออกเป็นๆ หาย มาเรื่อยๆ ก็อาจเกิดจากสาเหตุอื่นๆ ได้ เช่น เกิดจากมีภาวะแทรกซ้อนจากการตั้งครรภ์ (จากการมีเพศสัมพันธ์ก่อนหน้านั้น) การมีมดลูกอักเสบ มีโรคต่างๆ ของมดลูก เป็นต้น หรือหากมีการใช้ยาฮอร์โมนต่างๆ อยู่ ก็จะเป็นสาเหตุได้ ดังนั้น หากยังคงมีเลือดออกผิดปกติ หรือไม่มีประจำเดือนมา ก็ควรตรวจหาการตั้งครรภ์ดูก่อน หากตรวจไม่พบ ก็ควรไปพบแพทย์เพื่อตรวจหาสาเหตุค่ะ